CELEX: E2011P0009
Language: lt
Date: 2011-07-21 00:00:00
Title: 2011 m. liepos 21 d. ELPA priežiūros institucijos ieškinys Norvegijai (Byla E-9/11)

6.10.2011   
            
            
               LT
            
            
               Europos Sąjungos oficialusis leidinys
            
            
               C 294/8
            
         2011 m. liepos 21 d. ELPA priežiūros institucijos ieškinys Norvegijai
   (Byla E-9/11)
   2011/C 294/08
   ELPA priežiūros institucija, atstovaujama Xavier Lewis, Florence Simonetti ir Gjermund Mathisen, atliekančių ELPA priežiūros institucijos, 35, Rue Belliard, 1040 Brussels, Belgium, įgaliotinių funkcijas, 2011 m. liepos 21 d. pateikė ieškinį Norvegijai ELPA teisme.
   ELPA priežiūros institucija ELPA teismo prašo:
   
               1.
            
            
               pripažinti, kad palikdama galioti asmenų ir EEE valstybėse įsisteigusių įmonių teisių – teisės turėti akcijų ir balsavimo teisės Norvegijoje reguliuojamose rinkose, kaip nustatyta 2007 m. birželio 29 d. Reguliuojamų rinkų įstatymo (Biržos įstatymo) 35 skirsnio 1, 2 ir 3 dalyse ir 36 skirsnyje ir 2002 m. liepos 5 d. Finansinių priemonių registravimo įstatymo (Vertybinių popierių depozitoriumų įstatymo) 5-3 skirsnio 1, 2 ir 3 dalyse ir 5-4 skirsnyje – apribojimus Norvegijos Karalystė neįvykdė įsipareigojimų pagal EEE susitarimo 31 ir 40 straipsnius;
            
         
               2.
            
            
               nurodyti Norvegijos Karalystei padengti bylinėjimosi išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
   
               —
            
            
               Pagal Norvegijos teisės aktus ribojamas akcijų turėjimas ir balsavimo teisės finansinių paslaugų infrastruktūros institucijose. Paprastai pagal Biržos įstatymą draudžiama turėti daugiau nei 20 % biržoje kotiruojamų akcijų ir turėti balsavimo teisę, susijusią su daugiau nei 20 % balsavimo teisę suteikiančių akcijų arba daugiau nei 30 % visuotiniame susirinkime dalyvaujančių akcininkų. Vertybinių popierių depozitoriumų įstatyme nustatytos panašios taisyklės, susijusios su vertybinių popierių depozitoriumais.
            
         
               —
            
            
               ELPA priežiūros institucija teigia, kad ginčijami teisės aktai prieštarauja įsisteigimo laisvei pagal EEE susitarimo 31 straipsnį ir kapitalo judėjimo laisvei pagal EEE susitarimo 40 straipsnį.
            
         
               —
            
            
               ELPA priežiūros institucija pabrėžia, kad ginčijami teisės aktai nėra reikalingi siekiant skatinti tinkamą finansų rinkų veikimą ir veiksmingumą arba didinti rinkos operatorių pasitikėjimą institucijų nepriklausomumu ir nešališkumu. Ji teigia, kad esama kitų mažiau ribojamųjų priemonių, kurios galėtų būti pakankamai veiksmingos.